7UP พุ่งแรงกว่า 20% นิวไฮรอบ 8 เดือน หลังทุ่ม 263.34 ลบ. ลงทุนธุรกิจขนส่งสินค้า-ผู้โดยสาร
7UP พุ่งแรงกว่า 20% นิวไฮรอบ 8 เดือน หลังทุ่ม 263.34 ลบ. ลงทุนธุรกิจขนส่งสินค้า-ผู้โดยสาร ล่าสุดอยู่ที่ 0.47 บาท บวก 0.08 บาท หรือ 20.51% มูลค่าซื้อขาย 29.70 ล้านบาท
7UP พุ่งแรงกว่า 20% นิวไฮรอบ 8 เดือน หลังทุ่ม 263.34 ลบ. ลงทุนธุรกิจขนส่งสินค้า-ผู้โดยสาร ล่าสุดอยู่ที่ 0.47 บาท บวก 0.08 บาท หรือ 20.51% มูลค่าซื้อขาย 29.70 ล้านบาท
19 ส.ค. 2562

ผู้สื่อข่างรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ล่าสุด ณ เวลา 10.30 น. อยู่ที่ 0.47 บาท บวก 0.08 บาท หรือ 20.51% สูงสุดที่ 0.50 บาท ต่ำสุดที่ 0.41 บาท ด้วยมูลค่าซื้อขาย 29.70 ล้านบาท

โดยราคาหุ้น 7UP ปรับตัวขึ้นสูงสุดในรอบกว่า 8 เดือน นับตั้งแต่ราคาหุ้นอยู่ที่ระดับ 0.47 บาท เมื่อวันที่ 21 ธ.ค.2562 หลัง 7UP แจ้งว่าที่ประชุมคณะกรรมการบริษัทเมื่อวันที่ 16 ส.ค.ที่ผ่านมา อนุมัติการเข้าลงทุน 38% ในบริษัท ซีฮอร์ส เฟอร์รี่ จำกัด (ซีฮอร์ส) พร้อมลงทุนเพิ่มในโครงการบริการขนส่งสินค้าและผู้โดยสาร ในเส้นทางเดินเรือระหว่างชายฝั่งภาคตะวันออกกับภาคกลางตอนล่างและภาคใต้ของซีฮอร์ส มูลค่ารวม 263.34 ล้านบาท ซึ่งจะเป็นการเพิ่มศักยภาพในการดำเนินงานของบริษัท
ทั้งนี้ การลงทุนจะแบ่งเป็น 2 ส่วน ได้แก่ การเข้าซื้อหุ้น 38% ใน ซีฮอร์ส ซึ่งทำธุรกิจบริการขนส่งสินค้าและผู้โดยสาร มูลค่าราว 38 ล้านบาท คาดว่าจะดำเนินการได้ภายใน 60 วันนับจากได้รับอนุมัติจากคณะกรรมการ และซีฮอร์สมีแผนการลงทุนในโครงการบริการขนส่งสินค้าและผู้โดยสารชายฝั่งภาคตะวันออกกับภาคกลางตอนล่างและภาคใต้ มูลค่าโครงการ 693 ล้านบาท คิดเป็นสัดส่วนเงินลงทุนของบริษัท 225.34 ล้านบาท โดยเงินลงทุนดังกล่าวจะมาจากเงินทุนหมุนเวียนของบริษัท
โดยบริษัทคาดการณ์ว่าในอนาคตธุรกิจการขนส่งผู้โดยสารและสินค้าในเส้นทางเดินเรือ ระหว่างชายฝั่งภาคตะวันออกกับภาคกลางตอนล่าง และภาคใต้ จะมีส่วนช่วยในการแก้ปัญหาการจราจรในปัจจุบัน สอดคล้องตามแนวคิดของรมว.คมนาคมที่มุ่งแก้ปัญหาการจราจรติดขัดบริเวณถนนพระราม 2 ซึ่งการเดินเรือสำหรับขนส่งผู้โดยสารและสินค้าจะเป็นทางเลือกให้สำหรับผู้ประกอบการและบุคคลที่ใช้เส้นทางคมนาคม ประกอบกับซีฮอร์สมีความเชี่ยวชาญในด้านธุรกิจดังกล่าว บริษัทจึงเล็งเห็นผลประโยชน์ในระยะยาวในการเข้าร่วมทุนในธุรกิจนี้